CELEX: 62010CO0205
Language: bg
Date: 2011-01-12 00:00:00
Title: Определение на Съда (пети състав) от 12 януари 2011 г. # Heinz Helmuth Eriksen (C-205/10 P), Bent Hansen (C-217/10 P) и Brigit Lind (C-222/10 P) срещу Европейска комисия. # Обжалване - Иск за обезщетение - Последици за общественото здраве от ядрения инцидент в Туле (Гренландия, Дания) - Директива 96/29/Евратом - Неприемане от страна на Комисията на мерки срещу държава членка. # Съединени дела C-205/10 P, C-217/10 P и C-222/10 P.

Определение на Съда (пети състав) от 12 януари 2011 г. — Eriksen и др./Комисия
      (Съединени дела C‑205/10 P, C-217/10 P и C-222/10 P)
      „Обжалване — Иск за обезщетение — Последици за общественото здраве от ядрения инцидент в Туле (Гренландия, Дания) — Директива 96/29/Евратом — Неприемане от страна на Комисията на мерки срещу държава членка“
      1.                     Иск за установяване на неизпълнение на задължения — Право на иск на Комисията — Дискреционно упражняване — Право на частноправните
            субекти да изискват от Комисията да вземе отношение — Липса — Връзка с правото на Комисията да допуска освобождаване — Липса
            (член 226 ЕО; член 141 AE) (вж. точки 42, 43, 56 и 67)
      2.                     Извъндоговорна отговорност — Условия — Незаконосъобразност — Незапочване от Комисията на производство за установяване на неизпълнение
            на задължения от държава членка — Липса на противоправно поведение (член 226 ЕО и член 288, втора алинея ЕО; член 141 АЕ)
            (вж. точки 52 и 53)
      3.                     Евратом — Договор — Приложно поле — Дейности от военната област — Изключване — Последици за общественото здраве от ядрен инцидент,
            настъпил във военния сектор — Липса на последици (Договор за Евратом) (вж. точка 66)
      Предмет 
      
         
               Жалби срещу решенията на Общия съд (четвърти състав) от 24 март 2010 г. по делo Eriksеn/Комисия (T‑516/08), делo Hansen/Комисия
                  (T‑6/09) и делo Lind/Комисия (T‑5/09), с които, в нарушение на резолюцията на Европейския парламент относно последствията
                  за общественото здраве от ядрения инцидент в Туле (Гренландия), приета на 20 април 2007 г. (петиция 720/2002, 2006/2012 (INI),
                  този съд отхвърля като явно лишени от всякакво правно основание исковете за обезщетение за вреди, които жалбоподателите твърдят,
                  че са претърпели, поради това че Комисията не е приела необходимите мерки, за да задължи Дания да се съобрази с Директива
                  96/29 относно постановяване на основните норми на безопасност за защита на здравето на работниците и населението срещу опасностите,
                  произтичащи от йонизиращото лъчение (ОВ L 159, стр. 1; Специално издание на български език, 2007 г., глава 5, том 3, стр. 166)
                  и да приложи тези разпоредби по отношение на работниците, пострадали при посочения инцидент 
               
            Диспозитив 
      
         
                  1)
               
               
                  
               
               
                  	Отхвърля жалбите.
               
            
         
                  2)
               
               
                  
               
               
                  	Осъжда г‑н Eriksen, г‑н Hansen и г‑жа Lind да заплатят съдебните разноски.